Generációváltás olasz módra: észak-olaszországi tanulmányút az Erasmus+ GENSKILLS projektben

2026. április 19-23. között Friuli-Venezia Giulia régióba látogattak békési és somogyi vállalkozók a résztvevő projektpartnerek képviselőivel: a Békés Vármegyei Kereskedelmi és Iparkamara és a Somogyi Kereskedelmi és Iparkamara szakembereivel. A fogadó szervezet ezúttal a harmadik projektparner, a Marco Polo G.E.I.E volt. 
A tanulmányút célja az volt, hogy a résztvevők testközelből is megfigyelhessék, hogyan zajlik a különböző iparágakban tevékenykedő, olasz vállalkozásokban a generációváltás. 
Az utazás első állomása a Fondazione Russiz volt. A festői környezetben található borászat és nevelőotthon egyrészt az itt élő, hátrányos helyzetű gyermekek számára biztosít átmeneti otthont 0-21 éves korig, illetve gyakorlatias képzési lehetőségeket a mezőgazdaság és a szállodaipar területén. Emellett pedig olyan, magas színvonalú termelést és vendéglátói tevékenység folyik az intézmény falai között, amely ökológiailag is fenntartható. A generációk között így organikusan zajlik a tudásátadás az említett területeken.
A következő helyszín, ahová a csapat ellátogatott, az Alimentari Tomadin vegyesbolt. Itt megismerhették a résztvevők nemcsak a helyi gasztronómiai különlegességeket, hanem egy hagyományos családi vállalkozás nemzetközileg is elismert márkává válását. A generációváltás itt a tradíció és az innováció egymásba olvadását: a minőség mellett az élményalapú értékesítést jelenti.
Az Antica Ricetta kávézója egy hagyományos, a régióra jellemző családi recepttel, a Gubana di Cormons-szal váltak nemzetközi szinten is elismertté. A vállalkozás generációról generációra való öröklődése bizonyítja, hogy egy cég túlélése a modern világban a múlt értékeiből kiindulva, azokra alapozva is lehetséges.
A vendéglátástól eltávolodva a Friul Mosaicban már egy másik iparágba, a luxusburkolatok világába nyerhetett betekintést a delegáció. A nemzetközi elismertség titka a cégnél a generációkon keresztül történő megújulásban keresendő: a digitalizáció és a tudatos projektmenedzsment nagy lehetőségeket teremtett a terjeszkedésre.
A világszerte elismert márkák sorát gyarapítja a Cantina Pitars is, amely egy családi borászatból kezdett termelni a nemzetközi piacra. A vállalkozás tervszerű bővítése, fejlesztése mellett elengedhetetlennek bizonyult a generációk tudatos együttműködése is.  Csakúgy, mint a közel 150 éves Pagura Pálinkafőzdében, amelyben az ifjabb és a tapasztaltabb generációk egyaránt nyitottak a fejlődésre, akár más iparágakkal, művészekkel való együttműködésre is. Emellett betekintést nyerhettünk abba, milyen, amikor egy gazdasági szereplő a helyi közösség életében is aktív szerepet tölt be.   
Az ötnapos szakmai út végére a résztvevők összehasonlíthatták saját tapasztalataikat az észak-olaszországi generációváltás modelljével – hogy a tanulságokat vállalkozásaik mindennapi működésében is hasznosíthassák.

